മതിയായ ഉദ്യോഗസ്ഥരില്ല നഗരസഭ പ്രവര്ത്തനം പ്രതിസന്ധിയില് പറവൂര്: ഉദ്യോഗസ്ഥരുടെ അഭാവം മൂലം നഗരസഭാ പ്രവര്ത്തനം പ്രതിസന്ധിയിലാകുന്നു. 6 മാസമായി നഗരസഭയില് അസി.എന്ജിനീയര് ഇല്ല. ആരോഗ്യ പ്രശ്നങ്ങളെത്തുടര്ന്നു സെക്രട്ടറി ഒരു മാസമായി അവധി എടുത്തിരിക്കുകയാണ്. ഹെല്ത്ത് സൂപ്രവൈസര് അടക്കം പല ജീവനക്കാരും അവധിയില് തന്നെ. കഴിഞ്ഞ ഏപ്രില് മാസം അവധിയില് പോയി വിരമിച്ച അസി. എന്ജിനീയറുടെ തസ്തികയില് പുതിയ നിയമനവും നടന്നിട്ടില്ല. ഇത്രയും ഉദ്യോഗസ്ഥരുടെ കുറവ് മൂലം നഗരത്തില് പുതുതായി നിര്മിക്കുന്ന കെട്ടിടങ്ങള്ക്കു പെര്മിറ്റ് നല്കാനാവുന്നില്ല. പുതിയ കെട്ടിടങ്ങള്ക്കുള്ള പ്ലാന് ഉദ്യോഗസ്ഥര് ഇല്ലാത്തതിനാല് സ്വീകരിക്കാന് കഴിയില്ലെന്ന കാരണം പറഞ്ഞു മടക്കി അയയ്ക്കുന്നു. നേരത്തെ ലഭിച്ച അപേക്ഷകള് കെട്ടിക്കിടക്കുകയാണ്. അസി. എന്ജിനീയര് സാക്ഷ്യപ്പെടുത്താത്തതിനാല് ദൈനംദിന ബില്ലുകള് മാറാന് കഴിയുന്നില്ല. നവംബര് ഒന്നിനു സ്കൂളുകള് തുറക്കും. പക്ഷേ, വിദ്യാലയങ്ങളുടെ അറ്റകുറ്റപ്പണികള് നടത്താന് ടെന്ഡര് ചെയ്യാന് കഴിഞ്ഞിട്ടില്ല. ഏലൂര് അസി. എന്ജിനീയര്ക്കു താല്ക്കാലിക ചുമതല നല്കിയെങ്കിലും ആഴ്ചയില് 2 ദിവസം മാത്രമേ അദ്ദേഹത്തിന്റെ സേവനം ലഭിക്കുന്നുള്ളൂ. ഏലൂര് തിരക്കുള്ള നഗരസഭ ആയതാണു കാരണം. പദ്ധതികള് മാര്ച്ചില് പൂര്ത്തിയാക്കേണ്ടതിനാല് അസി. എന്ജിനീയറുടെ അഭാവം വികസന പ്രവര്ത്തനങ്ങളെ ബാധിക്കുകയാണ്. അടിയന്തരമായി അസി. എന്ജിനീയറെ നിയമിക്കാന് നടപടിയെടുക്കണമെന്നാണു ജനങ്ങളുടെയും നഗരസഭാധികൃതരുടെയും ആവശ്യം. സെക്രട്ടറിക്കു പകരം സൂപ്രണ്ടിനു ചാര്ജ് നല്കിയിട്ടുണ്ടെങ്കിലും സെക്രട്ടറി നിര്വഹിക്കേണ്ട പല കാര്യങ്ങള്ക്കും തടസ്സം നേരിടുന്നുണ്ട്. ട്രഷറി ബില്ലുകള് മാറാന് സെക്രട്ടറി ആവശ്യമാണ്. Tags